**ŠKOLSKÝ PORIADOK**

**MATERSKEJ ŠKOLY HRUŠTÍN**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Školský poriadok MŠ Hruštín na rok 2023/2024 bol predložený a odsúhlasený zamestnancami MŠ na pracovnej rade 28.08.2023 a na ZRŠ 28.08. 2023.  ........................................... ................................................  Bc. Marcela Očkajáková Mgr. Silvia Vlžáková   riaditeľka MŠ predseda RŠ  **Všeobecné ustanovenia**  Školský poriadok Materskej školy Hruštín č. 207 je vypracovaný v zmysle § 153 zákona  č. 245/2008  Z. z.o výchove a vzdelávaní, vyhlášky č. 541/2021 Z.z. o materskej škole, zákona 596/2003 Z.z. o štátnej správe v školstve a školskej samospráve s prihliadnutím na špecifické podmienky Materskej školy Hruštín. Riaditeľ školy alebo školského zariadenia vydá školský poriadok po prerokovaní s orgánmi školskej samosprávy a v pedagogickej rade.  **Školský poriadok upravuje najmä podrobnosti o** a) výkone práv a povinností detí a ich zákonných zástupcov v materskej škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy, b)prevádzke a vnútornom režime materskej školy, c)podmienkach na zaistenie bezpečnosti a ochrany zdravia detí a ich ochrany pred sociálno-patologickými javmi, diskrimináciou alebo násilím, d)podmienkach nakladania s majetkom, ktorý škola spravuje, ak tak rozhodne zriaďovateľ.  **A. PRÁVA A  POVINNOSTI DIEŤAŤA A  ZÁKONNÉHO ZÁSTUPCU, ŠKOLY**  ***1)* *Dieťa má právo na:***  a) rovnoprávny prístup ku vzdelávaniu, b) bezplatné vzdelanie v základných školách a v stredných školách,  c) bezplatné vzdelanie pre deti, pre ktoré je predprimárne vzdelávanie povinné, v materskej škole, ktorá je štátnou školou, d) vzdelanie v štátnom jazyku a materinskom jazyku v rozsahu ustanovenom týmto zákonom, e) inkluzívne vzdelávanie a individuálny prístup rešpektujúci jeho rôzne výchovno-vzdelávacie potreby, schopnosti a možnosti, nadanie a zdravotný stav v rozsahu ustanovenom týmto zákonom, f) bezplatné zapožičiavanie edukačných publikácií na povinné vyučovacie predmety okrem pracovných zošitov, g)úctu k jeho vierovyznaniu, svetonázoru, národnostnej a etnickej príslušnosti, h) poskytovanie poradenstva a služieb spojených s výchovou a vzdelávaním, i) výchovu a vzdelávanie v bezpečnom a hygienicky vyhovujúcom prostredí, j)organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny, k) úctu k svojej osobe a na zabezpečenie ochrany proti fyzickému, psychickému a sexuálnemu násiliu, l) na slobodnú voľbu voliteľných a nepovinných predmetov v súlade so svojimi možnosťami, záujmami a záľubami v rozsahu ustanovenom vzdelávacím programom, m) na informácie týkajúce sa jeho osoby a jeho výchovno-vzdelávacích výsledkov, n) na individuálne vzdelávanie za podmienok ustanovených týmto zákonom podľa [*§ 24*](https://www.slov-lex.sk/pravne-predpisy/SK/ZZ/2008/245/#paragraf-24), o) náhradu škody, ktorá mu vznikla pri výchove a vzdelávaní alebo v priamej súvislosti s nimi; toto ustanovenie sa nevzťahuje na škodu podľa osobitného predpisu,  p) príslušné podporné opatrenie uvedené vo vyjadrení podľa [*§ 145b ods. 1.*](https://www.slov-lex.sk/pravne-predpisy/SK/ZZ/2008/245/#paragraf-145b.odsek-1)  Dieťa so špeciálnymi výchovno-vzdelávacími potrebami má právo na výchovu a vzdelávanie  s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú.  ***2)* *Dieťa je povinné:***a) neobmedzovať svojím konaním práva ostatných osôb zúčastňujúcich sa výchovy a vzdelávania, b) dodržiavať školský poriadok školy a ďalšie vnútorné predpisy školy alebo školského zariadenia, c) chrániť pred poškodením majetok školy alebo školského zariadenia a majetok, ktorý škola alebo školské zariadenie využíva na výchovu a vzdelávanie, d) chrániť pred poškodením edukačné publikácie, ktoré im boli bezplatne zapožičané, e) pravidelne sa zúčastňovať na výchove a vzdelávaní a riadne sa vzdelávať, ak tento zákon neustanovuje inak, f) konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní, g) ctiť si ľudskú dôstojnosť svojich spolužiakov a zamestnancov školy alebo školského zariadenia, h) rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.  ***3)* *Zákonný zástupca dieťaťa má právo:***a) vybrať pre svoje dieťa školu, ktorá poskytuje výchovu a vzdelávanie podľa tohto zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti; právo na slobodnú voľbu školy alebo školského zariadenia možno uplatňovať v súlade s možnosťami výchovno-vzdelávacej sústavy, b) oboznámiť sa s výchovno-vzdelávacím programom školy a školským poriadkom, c) byť informovaný o výchovno-vzdelávacích výsledkoch svojho dieťaťa, d) na poskytnutie poradenských služieb vo výchove a vzdelávaní svojho dieťaťa, e) zúčastňovať sa výchovy a vzdelávania po predchádzajúcom súhlase riaditeľa školy alebo školského zariadenia, f) vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy, g) byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.  ***4)* *Zákonný zástupca dieťaťa je povinný:***a)vytvoriť pre dieťa podmienky na prípravu na výchovu a vzdelávanie v materskej škole a na plnenie školských povinností,  b)dodržiavať podmienky výchovno-vzdelávacieho procesu svojho dieťaťa určené školským poriadkom,  c) dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,  d) informovať materskú školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,  e) nahradiť škodu, ktorú dieťa úmyselne zavinilo,  f) dodržiavať podmienky predprimárneho vzdelávania dieťaťa určené školským poriadkom,  g) prihlásiť dieťa na plnenie povinnej školskej dochádzky a dbať o to, aby dieťa dochádzalo do materskej školy pravidelne a včas, ak mu nezabezpečí inú formu vzdelávania podľa tohto zákona; dôvody neprítomnosti dieťaťa na výchove a vzdelávaní doloží dokladmi v súlade so školským poriadkom. Nesplnenie povinnosti zákonného zástupcu prihlásiť dieťa na plnenie povinného predprimárneho vzdelávania a tiež neospravedlnené vynechávanie predprimárneho vzdelávania sa s účinnosťou od 1. septembra 2021, podľa § 5 ods. 16 zákona č. 596/2003 Z. z. považuje za nedbanie o riadne plnenie povinného predprimárneho vzdelávania18), ktoré môže vyústiť do uplatnenia inštitútu „osobitného príjemcu rodinných prídavkov“ (odobratie prídavkov na dieta po dobu 3 mesiacov) podľa zákona č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov (ďalej len „zákon č. 600/2003 Z. z.“).  h) absolvovať s dieťaťom diagnostické vyšetrenie, ak sa špeciálno výchovno-vzdelávacie potreby dieťaťa prejavia po jeho prijatí do materskej školy a je potrebné zmeniť formu vzdelávania dieťaťa,  i) informovať materskú školu o zmene zdravotnej spôsobilosti ich dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a  vzdelávania,  j) zákonný zástupca je povinný rešpektovať, že v čase od odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky alebo riaditeľa,  k) zákonný zástupca je povinný rešpektovať, že počas pobytu v materskej škole dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb, o ktorých sa údaje prenášajú (pedagogických zamestnancov aj nepedagogických zamestnancov materskej školy a detí prijatých do materskej školy),  l) zákonný zástupca je povinný všetky veci súvisiace s poskytovaním predprimárneho vzdelávania jeho dieťaťu riešiť interne, v materskej škole s učiteľkami, ktoré pracujú v triede, v ktorej je zaradené jeho dieťa a podľa potreby s riaditeľom,  m) zákonný zástupca je povinný zdržať sa znevažujúcich vyjadrení, statusov a komentárov na sociálnych sieťach týkajúcich sa pedagogickej činnosti materskej školy a riadenia materskej školy,  n) v prípade, ak zákonný zástupca **opakovane nevyzdvihne svoje dieťa** z materskej školy do času ukončenia prevádzky materskej školy, škola bude kontaktovať postupne všetky osoby, ktoré majú splnomocnenie na prevzatie dieťaťa. Ak ani žiadna z poverených osôb neprevezme dieťa, bude **materská škola kontaktovať príslušné okresné riaditeľstvo policajného zboru**, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobného času zamestnancov,  **(upozornenie:** Službu konajúca učiteľka **nesmie** odviesť dieťa k sebe domov, ani ho odovzdať inej osobe ako je zákonný zástupca alebo ním písomne splnomocnená osoba),  o) v prípade, ak má materská škola podozrenie, že zákonný zástupca **opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti o dieťa**, bude materská škola **po predchádzajúcom písomnom upozornení zákonného zástupcu**, v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele, **informovať** o tejto skutočnosti **príslušný Úrad práce, sociálnych vecí a rodiny**, oddelenie sociálnoprávnej ochrany detí a sociálnej kurately,  p) ak sa dieťa nemôže zúčastniť na výchove a vzdelávaní v materskej škole jeho zákonný zástupca je povinný oznámiť škole príčinu jeho neprítomnosti v prípade, že bude dieťa chýbať dlhšie. Za dôvod ospravedlniteľnej neprítomnosti dieťaťa sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine,  r) neprítomnosť dieťaťa ospravedlňuje škola, vo výnimočných a osobitne odôvodnených prípadoch škola môže vyžadovať lekárske potvrdenie o chorobe alebo iný doklad potvrdzujúci odôvodnenosť neprítomnosti. Ak neprítomnosť dieťaťa, **ktoré plní povinné predprimárne vzdelávanie**, z dôvodu ochorenia trvá najviac sedem po sebe nasledujúcich vyučovacích dní, neprítomnosť ospravedlňuje zákonný zástupca alebo zástupca zariadenia; ak neprítomnosť takého dieťaťa z dôvodu ochorenia trvá viac ako sedem po sebe nasledujúcich vyučovacích dní, vyžaduje sa aj predloženie potvrdenia od lekára. V čase mimoriadnej situácie, núdzového stavu alebo výnimočného stavu môže zákonný zástupca alebo zástupca zariadenia ospravedlniť neprítomnosť z dôvodu ochorenia bez lekárskeho potvrdenia aj v trvaní viac dní ako podľa druhej vety alebo tretej vety; počet dní určí ministerstvo školstva.  ***Práva a povinnosti MŠ***  a) **dbať na napĺňanie práv a povinností zákonných zástupcov,** t. j., že počas konania o rozvode a úprave výkonu práv a povinností zákonných zástupcov bude materská škola dbať o riadne napĺňanie práv a povinností zákonných zástupcov až do rozhodnutia súdu tak, ako to bolo do podania návrhu na rozvod manželstva a úpravu výkonu práv a povinností zákonných zástupcov k dieťaťu (napr. že každý zákonný zástupca má právo priviesť dieťa do materskej školy aj ho z nej vyzdvihnúť),  b) **zachovávať neutralitu**, t. j. ako budú aj pedagogickí zamestnanci materskej školy počas prebiehajúceho konania o úprave výkonu práv a povinností zákonných zástupcov k dieťaťu zachovávať neutralitu vo svojich postojoch a vyjadreniach týkajúcich sa dieťaťa a že v prípade potreby poskytnú nezaujaté, vecné a objektívne stanovisko len súdu alebo inému, relevantnému úradu, ak si ho od materskej školy písomne vyžiada, a že obsah tohto písomného stanoviska neposkytnú ani jednému zákonnému zástupcovi,  c) **rešpektovať,** v prípade narušených vzťahov medzi zákonnými zástupcami, **len rozhodnutie súdu** alebo predbežné rozhodnutie súdu, ktorého zmyslom je dočasná úprava pomerov zákonných zástupcov vo vzťahu k starostlivosti o dieťa, t. j. materská škola bude rešpektovať to, že vykonateľnosť uznesenia o nariadení predbežného opatrenia nie je viazaná na jeho právoplatnosť, pretože toto uznesenie sa stáva právoplatné jeho doručením a márnym uplynutím lehoty na podanie odvolania; materská škola pritom rešpektuje skutočnosť, že aj napriek nariadeniu predbežného opatrenia rodičovské práva a povinnosti zostávajú zachované,  d) v prípade zverenia dieťaťa právoplatným rozhodnutím súdu do osobnej starostlivosti len jednému zo zákonných zástupcov, ktorý zastupuje dieťa v bežných veciach, poskytne informáciu o tom, že materská škola bude riešiť všetky záležitosti týkajúce sa dieťaťa výhradne so zákonným zástupcom, ktorý má dieťa v bežných veciach (napr. zabezpečenie krúžkovej činnosti atď.) zastupovať,  e) riešiť situácie, ak zákonní zástupcovia budú svojimi vyjadreniami, statusmi a komentármi na sociálnych sieťach znevažovať pedagogickú činnosť materskej školy, riadenie materskej školy a poškodzovať dobré meno materskej školy na verejnosti,  f) priestory materskej školy nie sú miestom, kde zákonný zástupca, ktorému dieťa nebolo zverené do osobnej starostlivosti, môže kedykoľvek navštevovať maloleté dieťa mimo súdom presne určeného dňa a času, obsiahnutého vo výroku rozhodnutia alebo súdom schválenej rodičovskej dohode, ak škola uvedenými dokumentmi disponuje,  g) priestory materskej školy môžu byť miestom styku s maloletým, avšak len v prípade, ak sa postupuje podľa súdneho rozhodnutia, v ktorom úpravu styku určí súd resp. podľa súdom schválenej rodičovskej dohody.  h) výkon práv a povinností vyplývajúcich zo školského zákona **musí byť v súlade s dobrými mravmi,** **nikto nesmie** tieto práva a povinnosti **zneužívať na škodu druhého dieťaťa,** pretože  v súlade s § 145 ods. 1 školského zákona sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom  č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.  i) komunikácia zameraná na riešenie problémov detí priebeha medzi pedagogickými zamestnancami a rodičmi zásadne osobne (konzultačné hodiny), alebo cez EDUPAGE stránku. Zamestnanci nemajú povinnosť poskytovať svoje súkromné tel.číslo a komunikovať cez iné sociálne siete.  j) riaditeľka materskej školy rozhoduje v prípade detí so ŠVVP (špeciálnymi výchovno-vzdelávacími potrebami -nadané deti, deti so zdravotným znevýhodnením) podľa § 5 ods. 14 zákona č. 596/2003 Z. z. o:  a) prijatí dieťaťa do materskej školy,  b) prijatí dieťaťa na adaptačný pobyt alebo na diagnostický pobyt,  c) prerušení dochádzky dieťaťa do materskej školy,  d) oslobodení dieťaťa od povinnosti dochádzať do školy zo zdravotných dôvodov, ak ide o povinné predprimárne vzdelávanie,  e) povolení individuálneho vzdelávania dieťaťa, ak ide o povinné predprimárne vzdelávanie,  f) pokračovaní plnenia povinného predprimárneho vzdelávania,  g) predčasnom skončení predprimárneho vzdelávania, ak nejde o povinné predprimárne vzdelávanie, h) určení príspevku zákonného zástupcu dieťaťa na čiastočnú úhradu výdavkov materskej školy, ktorej zriaďovateľom je okresný úrad v sídle kraja, ak nejde o povinné predprimárne vzdelávanie.  **B. PREVÁDZKA A  VNÚTORNÝ REŽIM ŠKOLY**  ***I. CHARAKTERISTIKA  MATERSKEJ  ŠKOLY***  Materská škola je štvortriedna, účelová budova. Celý komplex MŠ je tvorený pavilónom A, B, C. Pavilóny majú samostatné vchody a sú spojené spojovacou chodbou. V pavilóne A sú 2 triedy predškolákov, sociálne zariadenia, riaditeľňa, šatne. V pavilóne B sú skladové priestory, práčovňa, kuchyňa a v pavilóne C sú 2 triedy a jedáleň. Každá trieda má príslušné priestory.  Budova je vykurovaná na BIOMASU – kotolňa sa nachádza mimo areálu MŠ. Od 01.09. 2002 je MŠ rozpočtovou organizáciou obce s právnou subjektivitou. Poskytuje celodennú starostlivosť deťom vo veku od 3-6 rokov a deťom s pokračovaním povinného predprimárneho vzdelávania. Deti majú možnosť aj poldenného pobytu v MŠ. Súčasťou Materskej školy Hruštín je zariadenie ŠJ. Jedáleň slúži aj stravníkom zo ZŠ - Hruštín.  Exteriér tvorí školská záhrada, kde sa nachádza pieskovisko, hojdačky, preliezky a drevené zostavy.  **Kapacita MŠ:**  110 detí  **Stanovená kapacita jedálne:** 210 obedov  ***Prevádzka MŠ*** Prevádzka MŠ pre deti je v pracovných dňoch od 630 – 1600 hod.  Učiteľky pracujú v dvojzmennej prevádzke.  *Riaditeľka MŠ :*  Bc. Marcela Očkajáková *Konzultačné hodiny:* (na dverách kancelárie)  *Vedúca ŠJ:* Zuzana Snováková *Konzultačné hodiny :* 08 00 hod.– 9 00  hod.  Prevádzka MŠ bola prerokovaná a odsúhlasená zriaďovateľom. Cez letné prázdniny sa prevádzka preruší minimálne na tri týždne z dôvodov potreby dôkladného čistenia priestorov MŠ, dezinfekcie prostredia a hračiek, ako aj čerpania dovoleniek všetkých zamestnancov. Prerušenie prevádzky oznámi riaditeľka MŠ oznamom spravidla dva mesiace vopred. V prípade zhoršenia situácie, ktorá sa týka pandemického ochorenia na COVID – 19, alebo iných ochorení sa po dohode so zriaďovateľom môže čas prevádzky skrátiť.  MŠ sa podľa stanovených Pedagogicko- organizačných pokynov na každý konkrétny rok sa snaží obohatiť VVP v oblasti : ***- Ľudské práva a práva detí  - Rozvoj predčitateľskej a čitateľskej gramotnosti  - Zdravý životný štýl  - Globálne vzdelávanie a environmentálna výchova***  ***A. Ľudské práva a práva detí*** a) V pedagogickom prístupe rešpektovať Dohovor o právach dieťaťa (oznámenie č. 104/1991 Zb.  v znení oznámenia č. 50/2003 Z. z.) a prijateľnou formou oboznamovať deti a žiakov s ich právami a splniteľnými povinnosťami v zmysle tohto dokumentu prostredníctvom výstižných pravidiel správania sa v materských školách vyjadrených v piktogramoch,  b) informovať žiakov o účasti detí v ozbrojených konfliktoch, o predaji detí,  c) do ŠkVP zapracovať témy súvisiace s multikultúrnou výchovou, výchovou v duchu humanizmu a so vzdelávaním v oblasti ľudských práv, práv dieťaťa, rovnosti muža a ženy, predchádzania všetkým formám diskriminácie, xenofóbie, antisemitizmu, intolerancie a rasizmu a v oblasti problematiky migrácie,  d) výchovu k ľudským právam v triede a škole usmerňovať tak, aby sa stala integrálnou súčasťou celoživotného procesu podpory a ochrany ľudských práv, aby podporila hodnotu človeka ako ľudského jedinca a rozvoj medziľudských vzťahov v demokratickej spoločnosti,  e) vzhľadom na potrebu plánovania procesu výchovy k ľudským právam a ich ochranu a implementáciu zabezpečiť efektívnu spoluprácu školy, rodičov, mimovládnych organizácií a širokej miestnej komunity.  ***B. Rozvoj predčitateľskej a čitateľskej gramotnosti*** a) V materských školách rozvíjať predčitateľskú gramotnosť uplatňovaním špecifických metód; rozvíjať aktívne počúvanie s porozumením (čítaním veršov, rozprávok a príbehov s detským hrdinom, aktívnym zapájaním sa do aktivít školských knižníc a pod.), pri overovaní porozumenia vypočutého textu využívať metódy tvorivej dramatizácie; zámerne rozvíjať aktívnu slovnú zásobu detí,  b) podporovať vzdelávanie pedagogických zamestnancov v oblasti rozvíjania predčitateľskej a čitateľskej gramotnosti detí a žiakov,  c) formovať kladný vzťah detí ku knihe a literatúre, organizovať súťaže v čitateľských zručnostiach a popoludňajšie čitateľské aktivity ,  d) využívať možnosť vzdelávania celého pedagogického zboru z ponuky vzdelávacích aktivít Metodicko-pedagogického centra (ďalej len „MPC“) v oblasti cieleného rozvíjania čitateľskej gramotnosti, resp. vzdelávania pre riadiacich zamestnancov škôl s obsahovým zameraním na tvorbu vlastnej stratégie rozvoja čitateľskej gramotnosti,  e) školám a školským zariadeniam sa odporúča využívať knižnično-informačné služby a podujatia knižníc.  ***C. Zdravý životný štýl*** Školám a školským zariadeniam sa odporúča:  a)aktívne zapájanie do aktivít podporujúcich zdravý životný štýl,  b) posilniť výchovu detí a žiakov k zdravému životnému štýlu a realizovať aktivity a programy na podporu zdravia a zdravého životného štýlu. Zapájať sa do kampaní zameraných na túto problematiku,  c) zvýšiť zapojenie detí do pohybových aktivít, rozšíriť vyučovanie telesnej a športovej výchovy v ŠkVP, pohybové aktivity v prírode, sprístupniť ihriská na športovú činnosť,  d) informovať deti a realizovať dni pri príležitosti Svetového dňa výživy, Svetového dňa zdravia a Svetového dňa mlieka zamerané na podporu zvýšenia spotreby mlieka a mliečnych výrobkov a zvýšenia konzumácie ovocia a zeleniny,  e) realizovať školské programy podpory zdravia a zdravého životného štýlu, výchovy k zdraviu, f) venovať zvýšenú pozornosť prevencii užívania alkoholu a tabaku.  ***D. Globálne vzdelávanie a environmentálna výchova*** 1. V súlade s cieľmi a princípmi Národnej stratégie pre globálne vzdelávanie sa školám odporúča: a) uplatňovať globálne súvislosti a globálnu dimenziu v obsahu vzdelávania ŠkVP, b) rozvíjať osvetovú, vzdelávaciu a výchovnú činnosť detí a žiakov s dôrazom na uvedomenie si globálnej previazanosti udalostí, vývoja i problémov na miestnej, regionálnej, národnej a medzinárodnej úrovni,  c)zvyšovať povedomie detí a žiakov o globálnych témach, rozvíjať ich kritické uvedomovanie si sociálnych, environmentálnych, ekonomických a politických procesov vo svete,  2. Rozvíjať environmentálnu výchovu a vzdelávanie ako súčasť rozvoja osobnosti detí zameranú najmä na vedenie k uvedomelej spotrebe zdrojov, povedomia v oblasti separácie odpadov, na vytváranie správnych postojov a správania detí a žiakov k životnému prostrediu, na prevenciu pred znečisťovaním a poškodzovaním životného prostredia.  3. Podporovať rozvoj environmentálnej výchovy a vzdelávania zapájaním škôl do projektov a súťaží  s environmentálnym zameraním.  **PODMIENKY  PRIJATIA  DIEŤAŤA DO MŠ A  DOCHÁDZKA**   1. ***Prijímanie detí na predprimárne vzdelávanie***   Podľa zákona 209/2019 Z.z.**,** ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony:   * Na predprimárne vzdelávanie sa prijíma dieťa od troch rokov veku; výnimočne možno prijať   dieťa od dovŕšenia dvoch rokov veku.   * Na predprimárne vzdelávanie sa prednostne prijímajú deti, pre ktoré je plnenie   predprimárneho vzdelávania povinné, a následne deti, ktoré majú právo na prijatie na predprimárne vzdelávanie. Ostatné podmienky (vnútroškolské) prijímania určí riaditeľka materskej školy po dohode so zriaďovateľom a zverejní ich na verejne prístupnom mieste alebo na webovom sídle materskej školy, ak ho má zriadené.   * Riaditeľka MŠ po dohode so zriaďovateľom určí miesto a termín podávania žiadostí o prijatie   dieťaťa na predprimárne vzdelávanie pre nasledujúci školský rok a podmienky na prijatie zverejní podľa odseku 2.   * Dieťa sa na predprimárne vzdelávanie prijíma na základe žiadosti zákonného zástupcu, ktorú   podáva riaditeľke materskej školy spolu s potvrdením o zdravotnej spôsobilosti od všeobecného lekára pre deti a dorast; potvrdenie o zdravotnej spôsobilosti dieťaťa obsahuje aj údaj o povinnom očkovaní dieťaťa. Žiadosť o prijatie dieťaťa na predprimárne vzdelávanie sa podáva v čase od 1. mája do 31. mája.   * Ak ide o dieťa so špeciálnymi výchovno-vzdelávacími potrebami, k žiadosti o prijatie dieťaťa   na predprimárne vzdelávanie sa prikladá aj vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast. Dieťa od dovŕšenia dvoch rokov veku možno prijať na predprimárne vzdelávanie, ak sú v MŠ vytvorené vhodné kapacitné, personálne, materiálne a iné podmienky.   * Žiadosť o prijatie dieťaťa na predprimárne vzdelávanie obsahuje údaje podľa [§ 11 ods. 6 písm. a) prvého bodu až siedmeho bodu](https://www.slov-lex.sk/pravne-predpisy/SK/ZZ/2008/245/#paragraf-11.odsek-6.pismeno-a.bod-1) a [písm. b)](https://www.slov-lex.sk/pravne-predpisy/SK/ZZ/2008/245/#paragraf-11.odsek-6.pismeno-b), formu organizácie výchovy a vzdelávania podľa [§ 28ods. 2](https://www.slov-lex.sk/pravne-predpisy/SK/ZZ/2008/245/#paragraf-28.odsek-2) a vyučovací jazyk, v ktorom má byť predprimárne vzdelávanie poskytované. Zákonný zástupca alebo zástupca zariadenia môže materskej škole doručiť žiadosť o prijatie dieťaťa na predprimárne vzdelávanie aj prostredníctvom   a) elektronického podania doručeného do elektronickej schránky materskej školy alebo  b) elektronického dokumentu, ktorý je autorizovaný kvalifikovaným elektronickým podpisom.   * Riaditeľka materskej školy rozhoduje o prijatí dieťaťa na predprimárne vzdelávanie podľa   osobitného predpisu. O prijatí dieťaťa rozhodne do 30. júna, ktorý predchádza školskému roku,  v ktorom sa má predprimárne vzdelávanie dieťaťa začať. Riaditeľka materskej školy do 15. júla zašle zoznam detí prijatých na povinné predprimárne vzdelávanie obci, v ktorej majú trvalý pobyt. Zoznam obsahuje meno, priezvisko, dátum narodenia, adresu trvalého pobytu prijatého dieťaťa.   * Riaditeľka materskej školy rozhoduje v prípade detí so špeciálnymi výchovno-vzdelávacími potrebami o   **a)** prijatí dieťaťa do materskej školy,  **b)** prijatí dieťaťa do materskej školy s určením adaptačného pobytu alebo diagnostického pobytu,  **c)** prijatí dieťaťa prestupom,  **d)** prerušení dochádzky dieťaťa do materskej školy ak nejde o povinné predprimárne vzdelávanie,  **e)** oslobodení dieťaťa od povinnosti dochádzať do školy zo zdravotných dôvodov, ak ide o povinné predprimárne vzdelávanie,  **f)** povolení individuálneho vzdelávania dieťaťa, ak ide o povinné predprimárne vzdelávanie,  **g)** pokračovaní plnenia povinného predprimárneho vzdelávania,  **h)** predčasnom skončení predprimárneho vzdelávania, ak nejde o povinné predprimárne vzdelávanie,  **i)** určení príspevku zákonného zástupcu dieťaťa na čiastočnú úhradu výdavkov materskej školy, ktorej zriaďovateľom je regionálny úrad, ak nejde o povinné predprimárne vzdelávanie.   * V rozhodnutí o prijatí dieťaťa môže riaditeľka materskej školy určiť adaptačný pobyt, ktorý   nesmie byť dlhší ako tri mesiace, alebo ak ide o prijatie dieťaťa so špeciálnymi výchovno-vzdelávacími potrebami, diagnostický pobyt dieťaťa, ktorý nesmie byť dlhší ako tri mesiace.  V materskej škole pre deti so špeciálnymi výchovno-vzdelávacími potrebami nesmie diagnostický pobyt dieťaťa presiahnuť jeden rok.   * V prípade zníženej adaptačnej schopnosti dieťaťa môže riaditeľka materskej školy podľa § 5   ods. 14 písm. c) zákona č. 596/2003 Z. z., po predchádzajúcom písomnom upozornení na túto možnosť, rozhodnúť o prerušení dochádzky dieťaťa do materskej školy, ale len ak nepôjde o dieťa, pre ktoré je predprimárne vzdelávanie povinné.   * O zaradení dieťaťa so zdravotným znevýhodnením (ŠVVP)rozhodne riaditeľka na základe   odporúčania všeobecného lekára pre deti a dorast a zariadenia poradenstva a prevencie a na základe vopred prerokovaného informovaného súhlasu zákonného zástupcu.   * Ak je dieťa prijaté na diagnostický pobyt, počas jeho trvania sa vykonáva diagnostikovanie   špeciálnych výchovno-vzdelávacích potrieb dieťaťa na účel rozhodnutia o ďalšej forme vzdelávania dieťaťa v zariadení poradenstva a prevencie. Diagnostický pobyt dieťaťa v „bežnej“ materskej škole podľa § 59 ods. 8 školského zákona nesmie byť dlhší ako tri mesiace. Cieľom diagnostického pobytu je, aby sa zistilo, či sa u konkrétneho dieťaťa bude môcť výchova a vzdelávanie uskutočňovať ako výchova a vzdelávanie začleneného dieťaťa v bežnej triede, alebo ako výchova a vzdelávanie v špeciálnej triede, resp. v špeciálnej materskej škole.   * O zaradení dieťaťa s nadaním rozhodne riaditeľka na základe odporúčania zariadenia   poradenstva a prevencie a na základe vopred prerokovaného informovaného súhlasu zákonného zástupcu.   * Počet detí v triede môže byť znížený najviac o dve za každé dieťa so zdravotným   znevýhodnením(v závislosti od druhu postihnutia).   * Maximálny počet zaradených detí so zdravotným znevýhodnením a s nadaním v triede sú dve. * Práva ustanovené školským zákonom sa zaručujú rovnako každému dieťaťu v súlade so   zásadou rovnakého zaobchádzania vo vzdelávaní ustanovenou osobitným predpisom.   * Prijímanie detí so zdravotným znevýhodnením školský zákon umožňuje, ale neukladá to   riaditeľke školy ako povinnosť.   * Riaditeľka vždy pred svojim rozhodnutím o prijatí dieťaťa so zdravotným znevýhodnením   musí zvážiť, či na prijatie takého dieťaťa má alebo nemá vytvorené vhodné podmienky (personálne, priestorové, materiálne,..).   * Ak riaditeľka MŠ zistí, že vzdelávanie dieťaťa so zdravotným znevýhodnením alebo dieťaťa   s nadaním nie je na prospech tomuto dieťaťu, navrhne po písomnom súhlase zriaďovateľa MŠ a písomnom súhlase príslušného zariadenia poradenstva a prevencie zákonnému zástupcovi iný spôsob vzdelávania. Ak zákonný zástupca nesúhlasí so zmenou spôsobu vzdelávania svojho dieťaťa, o jeho ďalšom vzdelávaní rozhodne súd.   * Ak zákonný zástupca dieťaťa nedbá o riadne plnenie povinného predprimárneho vzdelávania   svojho dieťaťa, oznámi riaditeľka materskej školy túto skutočnosť príslušnému orgánu štátnej správy a obci, v ktorej má zákonný zástupca dieťaťa trvalý pobyt.     * Dieťa, ktoré navštevuje materskú školu pred dovŕšením veku, od ktorého je predprimárne   vzdelávanie povinné, začne plniť povinné predprimárne vzdelávanie v príslušnej materskej škole.   * Dieťa možno podľa kapacitných možností materskej školy prijať na predprimárne vzdelávanie   aj v priebehu školského roka.   * Právo na prijatie na predprimárne vzdelávanie podľa predpisov účinných od 1. septembra   2023 má na školský rok 2024/2025 len dieťa, ktoré dovŕši štyri roky veku do 31. augusta 2024. Právo na prijatie na predprimárne vzdelávanie podľa predpisov účinných od 1. septembra 2023 na školský rok 2024/2025 sa uplatňuje podaním žiadosti o prijatie dieťaťa na predprimárne vzdelávanie v čase od 1. mája 2024 do 31. mája 2024.  **Ostatné – vnútroškolské podmienky prijímania** detí do MŠ Hruštín, ktorými sa uprednostnia deti  - ktoré dovŕšia 5 rokov a musia absolvovať povinné predprimárne vzdelávanie,  - ktoré dovŕšia vek 4 roky,  - deti zamestnaných rodičov,  - ktoré už nemajú mladšieho súrodenca,  - ktoré už mali žiadosť v MŠ minulý rok, ale nebolo im vyhovené,  - ktoré dovŕšia vek 3 roky a majú osvojené základné hygienické a samoobslužné návyky a sú primerane samostatné (nemá plienku, cumeľ, samostatne sa naje lyžicou, používa WC, oblečie si základné časti odevu, obuje sa).   * Plniť povinné predprimárne vzdelávanie musí každé dieťa, ktoré do 31. augusta (vrátane):   - dovŕši päť rokov veku, t. j. dieťa podľa § 28a ods. 1 školského zákona,  - dovŕši päť rokov veku a povinné predprimárne vzdelávanie plní formou individuálneho  vzdelávania, t. j. dieťa podľa § 28b ods. 2 školského zákona. Ide o dieťa, ktorému jeho zdravotný stav neumožňuje plniť povinné predprimárne vzdelávanie v materskej škole (nejde ale o dieťa podľa § 28a ods. 6 školského zákona), alebo zákonný zástupca o to požiada materskú školu.  - dovŕši šesť rokov veku, ale nedosiahlo školskú spôsobilosť, t. j. dieťa podľa § 28a ods. 3  školského zákona – toto dieťa bude pokračovať v plnení povinného predprimárneho vzdelávania ešte jeden školský rok,  - nedovŕši päť rokov veku, ale jeho zákonný zástupca k žiadosti o vedenie dieťaťa ako dieťaťa  plniaceho povinné predprimárne vzdelávanie predloží súhlasné vyjadrenie príslušného  zariadenia poradenstva a prevencie a súhlasné vyjadrenie všeobecného lekára pre deti a dorast, t. j. deti podľa § 28a ods. 5 školského zákona,  - dovŕši päť rokov veku, ale zo zdravotných dôvodov je oslobodené od povinnosti dochádzať  do materskej školy, lebo mu jeho zdravotný stav neumožňuje vzdelávať sa, t. j. dieťa podľa§ 28a ods. 6 školského zákona.   * Povinné predprimárne vzdelávanie plní dieťa v materskej škole v obci, v ktorej má trvalý   pobyt (ďalej len „spádová materská škola“), ak zákonný zástupca alebo zástupca zariadenia pre dieťa nevyberie inú materskú školu. Dieťa môže plniť povinné predprimárne vzdelávanie aj v inej ako spádovej materskej škole, ak ho riaditeľ tejto materskej školy prijme na predprimárne vzdelávanie.   * Riaditeľka spádovej MŠ je povinná prednostne prijať na povinné predprimárne vzdelávanie   deti s trvalým pobytom v obci a deti umiestnené v zariadení na základe rozhodnutia súdu.   * Dieťa môže plniť povinné predprimárne vzdelávanie mimo obce, v ktorej má trvalý pobyt, na   základe rozhodnutia riaditeľky materskej školy, do ktorej sa hlási.   * Dieťa, ktoré nemá trvalý pobyt v Slovenskej republike, plní povinné predprimárne   vzdelávanie v materskej škole, ktorú určí orgán miestnej štátnej správy v školstve.   * Povinné predprimárne vzdelávanie plní dieťa formou pravidelného denného dochádzania   v pracovných dňoch v rozsahu najmenej štyri hodiny denne, okrem času školských prázdnin. Dieťa so zdravotným znevýhodnením môže plniť povinné predprimárne vzdelávanie v rozsahu menej ako štyri hodiny denne na základe žiadosti zákonného zástupcu alebo zástupcu zariadenia; zákonný zástupca alebo zástupca zariadenia je povinný k žiadosti priložiť súhlasné vyjadrenie príslušného zariadenia poradenstva a prevencie.   * Ak dieťa po dovŕšení šiesteho roka veku nedosiahlo školskú spôsobilosť, môže pokračovať v   plnení povinného predprimárneho vzdelávania v zariadení predprimárneho vzdelávania na základe písomného súhlasu príslušného zariadenia poradenstva a prevencie, písomného súhlasu všeobecného lekára pre deti a dorast a s informovaným súhlasom zákonného zástupcu alebo zástupcu zariadenia. Ak dieťa ani po pokračovaní plnenia povinného predprimárneho vzdelávania nedosiahlo školskú spôsobilosť, začne najneskôr 1. septembra, ktorý nasleduje po dni, v ktorom dieťa dovŕšilo siedmy rok veku, plniť povinnú školskú dochádzku v základnej škole.   * Finančné prostriedky pridelené zriaďovateľovi podľa odseku 1 písm. a) možno použiť na   aktivity súvisiace s výchovou a vzdelávaním detí, pre ktoré je predprimárne vzdelávanie povinné, a to len na  a)osobný príplatok alebo odmenu pedagogických zamestnancov materskej školy podľa osobitného predpisu, ktorí sa podieľajú na výchove a vzdelávaní detí,  b)zabezpečenie pedagogického asistenta pre deti so špeciálnymi výchovno-vzdelávacími potrebami,  c)zabezpečenie odborných zamestnancov materskej školy, ktorí sa podieľajú na výchove a vzdelávaní detí,  d)individuálne vzdelávanie detí,  e)vybavenie miestnosti určenej na výchovu a vzdelávanie detí  1.didaktickou technikou,  2.učebnými pomôckami,  3.pracovnými zošitmi a pracovnými listami,  4.kompenzačnými pomôckami,  f)úhradu nákladov súvisiacich s pobytom detí na aktivitách podľa osobitného predpisu,  g)úhradu nákladov za spotrebný materiál použitý pri výchove a vzdelávaní detí,  h)vybavenie exteriéru materskej školy  1.záhradným náradím, náčiním a hrovými prvkami na rozvíjanie pohybových schopností a zručností detí,  2.učebnými pomôckami na rozvíjanie prírodovednej gramotnosti a matematickej gramotnosti detí.  V MŠ sa môže v súlade so školským vzdelávacím programom organizovať aj krúžková činnosť. Krúžkovú činnosť zabezpečujú kmeňové učiteľky, vo výučbe cudzieho jazyka a aktivít, na ktoré nemajú kmeňové učiteľky odbornú spôsobilosť, činnosť zabezpečujú aj cudzí lektori. Krúžková činnosť sa organizuje v popoludňajších hodinách a na základe informovaného súhlasu zákonného zástupcu.  ***2. Dochádzka detí do MŠ***  - Rodič je povinný doviesť dieťa do MŠ **do 8:00 hod. a prevziať si ho do 16:00hod**. V prípade oneskorenej dochádzky dieťaťa v priebehu dňa, dohodne rodič čas jeho príchodu s učitelkou,  - zákonný zástupca dieťaťa, ktoré plní **povinné predprimárne vzdelávanie** (posledný ročník v MŠ) je povinný písomne/ústne/telefonicky nahlásiť neprítomnosť dieťaťa vopred. Papiere od Dr. a neprítomnosť nemusia ospravedlňovať rodičia mladších detí, ktoré neplnia povinné predprimárne vzdelávanie (posledný ročník v MŠ),  - za objektívne dôvody neprítomnosti dieťaťa **plniaceho povinné predprimárne vzdelávanie** považuje materská škola rodinnú dovolenku, chorobu iného člena domácnosti, náhle vycestovanie rodiny z pracovných či rodinných dôvodov,  - ospravedlnenie predkladá zákonný zástupca dieťaťa **plniaceho povinné predprimárne vzdelávanie** triednej učiteľke pred/počas/po návrate do materskej školy najneskôr do troch pracovných dní (podpíše zošit s dochádzkou dieťaťa,, kde je zaznačený dôvod neprítomnosti),  - pri podozrení z nedbania o plnenie povinného predprimárneho vzdelávania triedna učiteľka dieťaťa oznámi túto skutočnosť riaditeľke materskej školy, ktorá osobným pohovorom so zápisom rieši neprítomnosť dieťaťa s jeho zákonným zástupcom,  - ak bude mať dieťa **bez odôvodnenia zameškaných 5 dní** **v mesiaci,** bude táto skutočnosť nahlásená na Úrad práce, sociálnych vecí a rodiny a zákonnému zástupcovi bude pozastavené vyplácanie prídavku na dieťa,  - rodič (všetky deti!) predkladá písomné **,,vyhlásenie o bezinfekčnosti“** pri návrate dieťaťa do MŠ, v prípade že neprítomnosť dieťaťa v MŠ trvala od 3 do 7 po sebe idúcich vyučovacích dní (víkendy a sviatky sa nepočítajú) z dôvodu ochorenia, ktoré si nevyžadovalo osobné vyšetrenie u všeobecného lekára pre deti a dorast. Písomné vyhlásenie o bezpríznakovosti môže v takomto prípade vystaviť rodič bez obmedzenia, aj opakovane viackrát počas školského roka. Počas trvania mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19, lehota podľa § 144 ods. 10 zákona č. 245/2008 Z. z. sa predlžuje z troch po sebe nasledujúcich vyučovacích dní na sedem po sebe nasledujúcich vyučovacích dní (víkendy a sviatky sa nepočítajú),  - ak je neprítomnosť dieťaťa dlhšia ako 30 po sebe nasledujúcich dní, rodič oznámi riaditeľke MŠ dôvod neprítomnosti telefonicky, alebo písomne, pričom pri opätovnom nástupe predloží lekárske potvrdenie,  - ak rodič do 30 pracovných dní neoznámi dôvod neprítomnosti, alebo závažným spôsobom opakovane poruší vnútorný poriadok školy, riaditeľka MŠ po predchádzajúcom upozornení rodiča môže rozhodnúť o ukončení dochádzky dieťaťa do MŠ.  ***3. Úhrada poplatkov za dochádzku a stravu***  Výšku príspevku za pobyt dieťaťa v MŠ určil zriaďovateľ všeobecne záväzným nariadením, Dodatok č. 1 k VZN č. 1/2019 o určení výšky finančných príspevkov na čiastočnú úhradu nákladov v školách a školských zariadeniach v zriaďovateľskej pôsobnosti Obce Hruštín.  Za pobyt dieťaťa v MŠ prispieva zákonný zástupca  príspevok na výchovu a vzdelávanie 15 € mesačne na jedno dieťa. Výška príspevku je určená v súlade s § 28 ods. 6 školského zákona v nadväznosti na § 2 písm. c) zákona č. 601/2003 Z.z. o životnom minime, v platnom znení. Tento príspevok sa uhrádza vopred do 20. dňa v kalendárnom mesiaci. Počas letných prázdnin je poplatok za pobyt dieťaťa v MŠ zvýšený na 1 €/deň, vzhľadom na menší počet detí a tým zvýšené náklady. Príspevok sa uhrádza na jeden z účtov MŠ, tomu určený. Informácie o číslach účtov rodičia dostanú na začiatku šk.roka. Při platbe je vždy potrebné do poznámky napísať meno dieťaťa, za ktoré sa poplatok uhrádza.  ***Príspevok sa neuhrádza za dieťa:***  - ktoré má jeden rok pred plnením povinnej školskej dochádzky,  - ak zákonný zástupca dieťaťa predloží riaditeľke MŠ doklad o tom, že je poberateľom dávky  v hmotnej núdzi, alebo je dieťa umiestnené v zariadení na základe rozhodnutia súdu.  ***Príspevok na základe rozhodnutia zriaďovateľa sa neuhrádza za dieťa:***  - ktoré má prerušenú dochádzku do MŠ na viac ako 30 po sebe nasledujúcich kalendárnych dní z dôvodu choroby alebo ospravedlnených rodinných dôvodov, - ktoré nedochádzalo do MŠ v čase školských prázdnin alebo bola prerušená prevádzka MŠ vyhlásená zriaďovateľom alebo zapríčinená inými závažnými dôvodmi,  - okrem tohto príspevku  je rodič povinný uhradiť príspevok za stravu dieťaťa a to do určitého termínu a na určené číslo účtu.  Zákonní zástupcovia detí a ostatní stravníci sú povinní oboznámiť sa so ***Smernicou o stravovaní v školskej jedálni,*** kde sú podrobné informácie o prevádzke a požiadavkách školskej stravovne.  **Poplatky detí MŠ:**   |  |  |  |  |  |  |  |  | | --- | --- | --- | --- | --- | --- | --- | --- | | Stravník:  dieťa v MŠ | Desiata  v € | obed | olovrant | Celodenná  strava | Dotácia  na jedlo | Režijné náklady | Celková výška úhrady na stravníka | | deti  2 – 6 ročné | 0,50 | 1,20 | 0,40 | 2,50 | 0,00 | 0,40 | 2,50 | | deti 5 – 6 ročné rok pred plnením povinnej šk.doch. | 0,50 | 1,20 | 0,40 | 2,50 | 1,20 | 0,40 | 1,10 |   Príspevok, ktorý uhrádza zákonný zástupca dieťaťa, je určený vo výške nákladov na nákup potravín v nadväznosti na odporúčané výživové dávky- §140 ods. 10 školského zákona.  ***4. Prijímanie detí na predprimárne vzdelávanie***  Zákon č. 209/2019 Z.z. ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony znie:   * Najvyšší počet detí v triede materskej školy je   a) 18 v triede pre deti vo veku dva roky až tri roky,  b) 20 v triede pre deti vo veku tri roky až štyri roky,  c) 21 v triede pre deti vo veku štyri roky až päť rokov,  d) 22 v triede pre deti vo veku päť rokov až šesť rokov,  e) 21 v triede pre deti vo veku dva roky až šesť rokov.   * Ak sú splnené požiadavky podľa osobitného predpisu, najvyšší počet detí v triede podľa odseku 9 sa môže zvýšiť o tri deti z dôvodu   a*) pri zmene trvalého pobytu dieťaťa* – aby sa umožnilo pri presťahovaní sa rodiny počas školského roku zabezpečiť najmä plnenie povinného predprimárneho vzdelávania v materskej škole aj v mieste nového bydliska,  b) *pri zaradení dieťaťa len na adaptačný pobyt alebo len na diagnostický pobyt v* materskej škole  – ide len o dočasné prijatie vyššieho počtu detí, ktoré sa skončí po uplynutí adaptačného alebo diagnostického pobytu predmetného dieťaťa,  c) *pri pokračovaní plnenia povinného predprimárneho vzdelávania* v materskej škole – s cieľom vytvoriť možnosť, aby dieťa, ktorého rodičia sa „na poslednú chvíľu“ rozhodli požiadať o pokračovanie plnenia povinného predprimárneho vzdelávania, mohlo pokračovať v plnení povinného predprimárneho vzdelávania v pôvodnej materskej škole,   * Podľa § 24 ods. 6 zákona č. 355/2007 Z. z. v materskej škole môže byť umiestnené len dieťa, ktoré:   a) je zdravotne spôsobilé na pobyt v kolektíve,  b) neprejavuje príznaky prenosného ochorenia,  c) nemá nariadené karanténne opatrenia.   * Rozhodnutie o prerušení dochádzky dieťaťa do materskej školy môže vydať riaditeľka   materskej školy podľa § 5 ods. 14 písm. c) zákona č. 596/2003 Z. z. od 1. januára 2020:  - bez predchádzajúcej žiadosti zákonného zástupcu, ak na to budú existovať dôvody, aj v čase pred uplynutím adaptačného pobytu alebo diagnostického pobytu dieťaťa alebo  - na základe žiadosti zákonného zástupcu, ak pôjde o zdravotné dôvody, zníženú adaptačnú schopnosť, rodinné dôvody alebo iné dôvody zo strany zákonného zástupcu.  Prerušenie dochádzky do materskej školy sa netýka detí, ktoré plnia povinné predprimárne vzdelávanie.   * V prípade zvýšeného záujmu zákonných zástupcov o prijatie detí do materskej školy môže   riaditeľka materskej školy na miesto dieťaťa, ktoré má prerušenú dochádzku do materskej školy, prijať iné dieťa. Pri prijímaní ďalšieho dieťaťa bude postupovať podľa vnútorných- školských podmienok prijímania detí na predprimárne vzdelávanie a podľa toho, z ktorej triedy dieťa prerušilo dochádzku.   * V materskej škole môže pôsobiť aj pedagogický asistent, školský digitálny koordinátor, odborní zamestnanci, školský podporný tím a zdravotnícky pracovník podľa [***§ 152a***](https://www.slov-lex.sk/pravne-predpisy/SK/ZZ/2008/245/#paragraf-152a). * Predprimárne vzdelávanie v materskej škole sa môže uskutočňovať so súhlasom riaditeľky aj s priamou účasťou zákonných zástupcov alebo nimi splnomocnenej osoby na výchove a vzdelávaní. * Ak dieťa na základe žiadosti spĺňajúcej podmienky podľa [***§ 59 ods. 3 až 6***](https://www.slov-lex.sk/pravne-predpisy/SK/ZZ/2008/245/#paragraf-59.odsek-3) nie je prijaté na   predprimárne vzdelávanie do materskej školy, ktorá je štátnou školou, podľa trvalého pobytu dieťaťa, vzniká oprávnenej osobe  nárok na rodičovský príspevok podľa osobitného predpisu.   * Riaditeľka materskej školy môže rozhodnúť o predčasnom skončení predprimárneho   vzdelávania, ak nejde o povinné predprimárne vzdelávanie, ak a) dieťa sústavne alebo závažným spôsobom porušuje školský poriadok, b) zákonný zástupca dieťaťa alebo zástupca zariadenia nedodržiava podmienky predprimárneho vzdelávania dieťaťa určené školským poriadkom, c) zákonný zástupca dieťaťa neinformuje materskú školu o zmene zdravotnej spôsobilosti dieťaťa, jeho zdravotných problémoch alebo iných závažných skutočnostiach, ktoré majú vplyv na priebeh výchovy a vzdelávania, d) zákonný zástupca dieťaťa bezdôvodne odmietne s dieťaťom absolvovať diagnostické vyšetrenie, ak sa špeciálne výchovno-vzdelávacie potreby dieťaťa prejavia po jeho prijatí do materskej školy a je potrebné zmeniť formu vzdelávania dieťaťa, alebo e) predčasné skončenie predprimárneho vzdelávania odporučí zariadenie poradenstva a prevencie, všeobecný lekár pre deti a dorast alebo lekár so špecializáciou v inom špecializačnom odbore ako všeobecné lekárstvo alebo zubný lekár.  ***5. Povinné predprimárne vzdelávanie***  S platnosťou **§ 28a zákona 209/2019** Z.z.**,** ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony:   * Pre dieťa, ktoré dosiahlo päť rokov veku do 31. augusta, ktorý predchádza začiatku   školského roka, od ktorého bude dieťa plniť povinnú školskú dochádzku v základnej škole, je predprimárne vzdelávanie povinné.   * Povinné predprimárne vzdelávanie v materskej škole trvá jeden školský rok, ak odsek 3   neustanovuje inak.   * Ak dieťa po dovŕšení šiesteho roka veku nedosiahlo školskú spôsobilosť, riaditeľka MŠ   rozhodne o pokračovaní plnenia povinného predprimárneho vzdelávania v MŠ na základe písomného súhlasu príslušného zariadenia výchovného poradenstva a prevencie, písomného súhlasu všeobecného lekára pre deti a dorast a s informovaným súhlasom zákonného zástupcu alebo zástupcu zariadenia.   * Ak dieťa ani po pokračovaní plnenia povinného predprimárneho vzdelávania v materskej   škole nedosiahlo školskú spôsobilosť, začne najneskôr 1. septembra, ktorý nasleduje po dni, v ktorom dieťa dovŕšilo siedmy rok veku, plniť povinnú školskú dochádzku v základnej škole.   * Ak zákonný zástupca dieťaťa alebo zástupca zariadenia požiada, aby bolo na povinné   predprimárne vzdelávanie v MŠ prijaté dieťa, ktoré nedovŕšilo piaty rok veku do 31. augusta, je povinný k žiadosti predložiť súhlasné vyjadrenie príslušného zariadenia výchovného poradenstva a prevencie a súhlasné vyjadrenie všeobecného lekára pre deti a dorast. Po predložení uvedených súhlasných vyjadrení riaditeľka materskej školy zaznamená skutočnosť, že dané dieťa bude od nasledujúceho školského roku dieťaťom plniacim povinné predprimárne vzdelávanie v osobnom spise dieťaťa. O danej skutočnosti nevydáva žiadne rozhodnutie.   * Dieťaťu so zdravotným znevýhodnením, ktoré je **oslobodené od povinnosti dochádzať do**   **MŠ** a jeho zdravotný stav mu neumožňuje vzdelávať sa, sa na základe písomného súhlasu všeobecného lekára pre deti a dorast a písomného súhlasu zariadenia výchovného poradenstva a prevencie neposkytuje vzdelávanie do pominutia dôvodov, pre ktoré došlo k oslobodeniu od povinnosti dochádzať do materskej školy.   * O povolenie individuálneho vzdelávania dieťaťa môže zákonný zástupca dieťaťa písomne   požiadať riaditeľku materskej školy, do ktorej bolo dieťa prijaté na povinné predprimárne vzdelávanie (ďalej len „kmeňová materská škola“).   * O povolení individuálneho vzdelávania rozhoduje riaditeľka materskej školy v rámci   rozhodovania o oslobodení dieťaťa od povinnosti dochádzať do školy podľa osobitného predpisu.Individuálne vzdelávanie v materskej škole sa povoľuje dieťaťu, pre ktoré je predprimárne vzdelávanie povinné a  a) jeho zdravotný stav mu neumožňuje účasť na povinnom predprimárnom vzdelávaní v kmeňovej materskej škole alebo  b) jeho zákonný zástupca alebo zástupca zariadenia o to požiada.   * Ak zákonný zástupca dieťaťa požiada o povolenie individuálneho vzdelávania, k žiadosti je   potrebné priložiť písomný súhlas všeobecného lekára pre deti a dorast; predprimárne vzdelávanie dieťaťa, ktorému bolo povolené individuálne vzdelávanie, zabezpečuje materská škola, ktorej riaditeľka rozhodla o povolení individuálneho vzdelávania, v rozsahu najmenej dve hodiny týždenne.   * Výdavky spojené s individuálnym vzdelávaním, o ktoré požiadal rodič (dôvodom nebol   znevýhodnený zdravotný stav dieťaťa) znáša zákonný zástupca.  Predprimárne vzdelávanie dieťaťa, ktorému bolo povolené takéto individuálne vzdelávanie zabezpečuje zákonný zástupca dieťaťa prostredníctvom  a) osoby, ktorá má ukončené najmenej úplné stredné všeobecné vzdelanie alebo úplné stredné odborné vzdelanie, alebo  b) zariadenia podľa osobitného predpisu.   * Žiadosť zákonného zástupcu o takéto povolenie individuálneho vzdelávania obsahuje   a) meno, priezvisko, dátum narodenia, rodné číslo a miesto trvalého pobytu dieťaťa,  b)obdobie, na ktoré sa má individuálne vzdelávanie povoliť,  c) dôvody na povolenie individuálneho vzdelávania,  d) individuálny program vzdelávania vypracovaný v spolupráci s kmeňovou materskou školou, ktorý tvorí obsah individuálneho vzdelávania dieťaťa,  e) meno a priezvisko fyzickej osoby, ktorá bude uskutočňovať individuálne vzdelávanie dieťaťa, ktorému má byť povolené individuálne vzdelávanie, a doklady o splnení kvalifikačných predpokladov vyučujúceho, ak sa individuálne vzdelávanie zabezpečuje v zariadení názov, sídlo a identifikačné číslo organizácie tohto zariadenia,  f) ďalšie skutočnosti, ktoré majú vplyv na individuálne vzdelávanie dieťaťa.   * Materská škola v spolupráci so zákonným zástupcom určí obsah individuálneho vzdelávania   dieťaťa najneskôr do 31. augusta. Zákonný zástupca dieťaťa je povinný v čase a rozsahu určenom materskou školou zabezpečiť účasť dieťaťa podľa na povinnom predprimárnom vzdelávaní  v materskej škole v priebehu mesiaca marec; materská škola v tomto čase posúdi, či sa pri individuálnom vzdelávaní plní obsah individuálneho vzdelávania.   * Pedagogický zamestnanec, ktorý zabezpečuje individuálne vzdelávanie dieťaťa, ktorému   bolo povolené individuálne vzdelávanie, na konci polroka príslušného školského roka predloží riaditeľke materskej školy písomnú správu o individuálnom vzdelávaní dieťaťa.   * Povolenie individuálneho vzdelávania dieťaťa riaditeľka materskej školy zruší   a) na žiadosť zákonného zástupcu dieťaťa,  b) na základe odôvodneného návrhu fyzickej osoby, ktorá uskutočňuje individuálne vzdelávanie dieťaťa,  c) na základe návrhu hlavného školského inšpektora,  d) ak sa nesplní obsah individuálneho vzdelávania alebo  e) ak zákonný zástupca nezabezpečí účasť dieťaťa na povinnom predprimárnom vzdelávaní  v  materskej škole na účel posúdenia plnenia obsahu individuálneho vzdelávania.   * Riaditeľka MŠ rozhodne o zrušení povolenia individuálneho vzdelávania do 30 dní   od začatia konania a zároveň zaradí dieťa do príslušnej triedy MŠ. Odvolanie proti rozhodnutiu o zrušení povolenia individuálneho vzdelávania nemá odkladný účinok.  ***II. VNÚTORNÁ  ORGANIZÁCIA  MŠ***  ***1.Organizácia tried a vekové zloženie detí***  Trakt A - Poschodie: 1. trieda :  5 - 6 ročné deti  Prízemie: 2. trieda : 5 - 6 ročné deti, 4-5 ročné deti Trakt C- Poschodie: 3. trieda : 4 - 5 ročné deti   Prízemie: 4. trieda: 3 - 4 ročné deti  ***2. Prevádzka tried***           TRIEDA 1. a 2. : od 0630 do 1600 hod.  TRIEDA 3. a 4.: od 0630 do 1600 hod.   * Prevádzka MŠ je denne od 630 hod. do 1600 hod., bola schválená  starostom obce Hruštín. Je to   určený **hraničný čas**, to znamená že ani pred tým časom, ani po jeho uplynutí nesmú byť deti, ani iné osoby v priestoroch  MŠ. V prípade opakovaného porušovania tejto povinnosti zákonného zástupcu má právo riaditeľka MŠ tento problém riešiť diskusiou, upovedomením, až ukončením dochádzky dieťaťa do MŠ.   * V prípade zhoršenia situácie, ktorá sa týka pandemického ochorenia na COVID – 19 a nariadení   MŠVVaŠ SR sa po dohode so zriaďovateľom môže čas prevádzky skrátiť.   * Usporiadanie dňa v MŠ:   1.**trieda**  5-6 ročné deti   |  |  | | --- | --- | | Schádzanie detí  Hry a  činnosti podľa výberu detí | 630 – 800  800 – 830 | | Dopoludňajšie aktivity: Zdravotné cvičenia, hygiena | 830 – 900 | | Stravovanie: Desiata, hygiena | 900 – 920 | | Vzdelávacia aktivita, hygiena  Pobyt vonku, hygiena | 920 – 1130 | | Obed, hygiena | 1130 – 1200 | | Popoludňajší odpočinok  Krúžková činnosť  Hygiena | 1200 – 1400 | | Olovrant  Hygiena | 1400 – 1420 | | Hry a  činnosti podľa výberu detí, upevňovanie poznatkov | 1420 – 1600 |  1. **trieda** 5-6 ročné deti  |  |  | | --- | --- | | Schádzanie detí  Hry a činnosti podľa výberu detí | 630 – 800  800 – 830 | | Dopoludňajšie aktivity: Zdravotné cvičenia, hygiena | 830 – 900 | | Stravovanie: Desiata, hygiena | 900 – 920 | | Vzdelávacia aktivita, hygiena  Pobyt vonku, hygiena | 920 – 1130 | | Obed, hygiena | 1130 – 1200 | | Popoludňajší odpočinok  Krúžková činnosť  Hygiena | 1200 – 1400 | | Olovrant  Hygiena | 1400 – 1420 | | Hry a činnosti podľa výberu detí, upevňovanie poznatkov | 1420 – 1600 |  1. **trieda** 4-5 ročné deti  |  |  | | --- | --- | | Schádzanie detí  Hry a činnosti podľa výberu detí | 630 – 800 | | Dopoludňajšie aktivity: Zdravotné cvičenia , hygiena | 800 – 830 | | Stravovanie: Desiata, hygiena | 830 – 850 | | Vzdelávacia aktivita, hygiena  Pobyt vonku, hygiena | 850 – 1100 | | Obed, hygiena | 1100 – 1130 | | Popoludňajší odpočinok  Hygiena | 1130 – 1420 | | Olovrant  Hygiena | 1420 – 1440 | | Hry a činnosti podľa výberu detí, upevňovanie poznatkov | 1440 – 1600 |  1. **trieda** 3-4 ročné deti  |  |  | | --- | --- | | Schádzanie detí  Hry a činnosti podľa výberu detí | 630 – 800 | | Dopoludňajšie aktivity: Zdravotné cvičenia , hygiena | 800 – 830 | | Stravovanie: Desiata, hygiena | 830 – 850 | | Vzdelávacia aktivita, hygiena  Pobyt vonku, hygiena | 850 – 1100 | | Obed, hygiena | 1100 – 1130 | | Popoludňajší odpočinok  Hygiena | 1130 – 1420 | | Olovrant  Hygiena | 1420 – 1440 | | Hry a činnosti podľa výberu detí, upevňovanie poznatkov | 1440 – 1600 |  * Ak sa dieťa bude mať zúčastniť na výlete, exkurzii alebo súťaže mimo obec, bude tak len so   súhlasom zákonného zástupcu, ktorý vyjadrí svojim podpisom. V prípade rozvedených rodičov je pre MŠ dostačujúci súhlas rodiča, ktorému je dieta súdom zverené do starostlivosti. Akcie sa realizujú verejnou dopravou po súhlase zriaďovateľa, zákonní zástupcovia budú vždy včas oboznámení.   * V materskej škole sa realizujú záujmové krúžky, a to buď kmenovými učitelkami alebo   lektorkami z CVČ Maják z Námestova. Krúžok ,,Angličtina hrou“ je na základe záujmu rodičov realizovaný u detí, ktoré sú najstaršie (posledný ročník v MŠ). Vyučuje ho lektorka a krúžook je spoplatnený. Okrem toho sa plánujú kržky: náboženstvo, šikovné ručičky a šach. Tieto krúžky vyučujú kmeňové učiteľky MŠ.  ***3.*** ***Preberanie detí***  - Dieťa od rodičov preberá učiteľka, ktorá pred tým vykoná **,,ranný filter“,** tzn. kontrolu dieťaťa a jeho zdravotného stavu. Skontroluje pohľadom, či dieťa nevykazuje nejaké prejavy ochorenia (výtok z nosa, z oči, začervenané oči, kašeľ, vyrážka, opar, boľačka..). V prípade podozrenia na ochorenie učiteľka neprevezme dieťa od rodiča.  - Rodič pri prvom príchode do MŠ odovzdá učiteľke vyplnené **vyhlásenie o bezpríznakovosti.** Toto vyhlásenie odovzdáva vždy, ak je dieťa doma viac ako 7 po sebe nasledujúcich dní, pričom víkend sa nepočíta (počet dní môže byť menený na základe nariadení Ministerstva zdravotníctva.).  -Ak sa dieťa, ktoré navštevuje ročník pre povinné predprimárne vzdelávanie lieči viac ako 7 dní a o liečbu sa stará prislušujúci lekár, rodič po ukončení liečenia prinesie potvrdenie od lekára.  Rodič je povinný informovať o zmene zdravotného stavu a v prípade podozrenia alebo ochorenia na COVID – 19, alebo iného pandemického ochorenia.  - Dieťa od rodičov preberá učiteľka, ktorá je zaň zodpovedná až po odovzdanie rodičovi  (alebo inej splnomocnenej osobe), alebo pedagogická zamestnankyňa ktorá ju práve strieda. Deti sa menovite zapisujú do zošita prijímania a odovzdávania detí a učiteľka potvrdí svojim podpisom, počet detí, ktoré prevzala.  - Učiteľka nesmie odovzdať dieťa osobe mladšej ako 10 rokov, osobe ktorá nie je poverená na preberanie dieťaťa a osobe ktorá je podozrivá z požitia alkoholu. Nesmie po skončení prevádzky samovoľne, alebo na požiadanie rodiča odviesť dieťa domov. Učiteľka čaká s dieťaťom až po príchod osoby, ktorej ho osobne odovzdá.  - V prípade ochorenia dieťaťa v MŠ, je dieťa izolované v určenej miestnosti pod dozorom poverenej osoby, následne je informovaný rodič. Po dieťa musí prísť **dospelá splnomocnená osoba**.  - Zákonný zástupca písomne splnomocní osoby, ktoré môžu s dieťaťom chodiť do MŠ, alebo ho prevziať domov. Pokiaľ chcú rodičia splnomocniť aj osobu mladšiu (od 10 do 18 rokov) vypíšu tlačivo, ktorým potvrdia prevzatie všetkej zodpovednosti na seba.  ***4. Organizácia v šatni***  - Do šatne majú prístup len rodičia a osoby, ktoré sprevádzajú dieťa. Pri prezliekaní a odkladaní vecí do skriniek vedú rodičia  deti k samostatnosti a poriadkumilovnosti.  - Za poriadok v skrinkách a estetickú úpravu šatne zodpovedajú učiteľky príslušnej triedy, za hygienu a uzamknutie vchodu určený prevádzkový pracovník a upratovačka.  - Odporúča sa priniesť dieťaťu pohodlné oblečenie na prezlečenie do triedy, na prezutie vhodnú obuv, okrem toho rezervné oblečenie (spodné prádlo, tričko, tepláky, pančuchy, ponožky) a gumáky. Je zakázané nosiť hračky a iné predmety z domu.  -Je zakázané nechávať deťom v skrinkách pitie, sladkosti a cukríky.  -V prípade výskytu pandemických ochorení sa sprísňujú opatrenia pre prevádzku MŠ. O zmenách sú zamestnanci aj rodičia včas informovaní a je ich povinnosťou nariadenia striktne dodržiavať.    PAVILÓN A: ………………..Katreníková Monika PAVILÓN C: ..........................Michalčíková Terézia  PAVILÓN B: ..........................Snovákova Zuzana  ***5. Organizácia v umyvárni*** - Každé dieťa má vlastný uterák, pohár. Z domu si môžu dievčatá doniesť vlastný hrebeň,  - za pravidelnú výmenu uterákov, čistenie hrebeňov, suchú podlahu a hygienu zodpovedá určený prevádzkový pracovník,  - deti sa v umyvárni zdržujú  len za prítomnosti učiteľky, ktorá ich učí základným hygienickým návykom a sebaobsluhe. Učiteľka prihliada na správne umývanie rúk, používanie WC,  - za celkovú organizáciu pobytu detí v umyvárni, uzatvorenie vody, spláchnutie WC a dodržiavanie príslušných noriem a predpisov zodpovedajú učiteľky príslušnej triedy a po ukončení pracovnej doby prevádzkový pracovník,  - každé dieťa má svoj označený pohárik, ktorý sa používa na pitný režim detí. Len v malej triede (4.trieda) sú poháre v triede, kde prebieha aj pitný režim detí.  ***6. Organizácia v jedálni***  DESIATA: 0830 - 0850 3. a 4. tr.  0900  - 0920 1. a 2. tr.  OBED: 1100 - 1130 3. a 4. tr.  1130 - 1200 1. a 2. tr.  OLOVRANT: 1400 - 1420  1. a 2. tr.  1420 – 1440 3. a 4. tr.   V čase od 1200 – 1345 sa stravujú v jedálni žiaci ZŠ a cudzí stravníci.  1. Výrobu a výdaj jedál v zariadeniach školského stravovania sa zabezpečuje podľa:  a) Materiálno-spotrebných noriem a receptúr, ktoré charakterizujú príslušnú územnú oblasť pre školské stravovanie a aktualizácií vydaných MŠVV a Š SR v rokoch 2011- 2014,  b) Materiálno-spotrebných noriem pre diétny stravovací systém, vydaných MŠVV a Š SR v roku 2009.  2. Pri príprave jedál v školskej jedálni pre deti ZŠ pre deti MŠ sa prihliada na vekové potreby a vhodný výber surovín podľa Materiálovo-spotrebných noriem a receptúr, ktoré charakterizujú príslušnú územnú oblasť určených pre vekovú kategóriu A.  3. Suchá strava sa podáva len vo výnimočných prípadoch, v čase havarijných situácií, počas školských výletov a pod.  4. Pri poskytovaní stravovania iným stravníkom sa postupuje podľa § 140 a § 141 zákona č. 245/2008 Z. z. a prevádzkového poriadku zariadenia školského stravovania tak, aby pri stravovaní detí a žiakov nedochádzalo k ohrozovaniu ich zdravotného stavu a kultúry stolovania.  5. Propaguje sa zdravá výživu formou poskytovania informácií o školskom stravovaní v spolupráci  s koordinátormi prevencie..  6. V MŠ sa podporuje prijímanie rozmanitej stravy, výnimka v stravovaní bude tolerovaná len v prípade predloženia správy od+ lekára – odborníka, ktorý sa o dieťa stará.  7. Prísne zakázané je skladovanie potravín a nápojov rôzneho druhu v skrinke dieťaťa.  8. V prípade, že dieťa alebo žiak náhle ochorie, prevezme si obed v prepravných nádobách, ktoré mu sprostredkuje jedáleň a to za určitý poplatok.  Za kvalitu a predpísané množstvo stravy, hygienu a kultúru stolovania zodpovedá vedúca ŠJ.  Školská jedáleň ďalej zabezpečuje zisťovanie počtu stravníkov a pitný režim v jedálni.  Za organizáciu a výchovný proces v jedálni zodpovedajú učiteľky a riaditeľka MŠ: - učiteľky vedú deti k osvojeniu si základných návykov kultúrneho stolovania, v max. miere pri tom  uplatňujú individuálny prístup k deťom,  - strašie deti (1.,2.,3. trieda) si samostatne odnášajú použitý riad a berú si jedlo z výdajného okienka. Počas jedla učiteľky deti nenásilne usmerňujú,  - deti malej triedy používajú pri jedle lyžicu, staršie deti kompletný príbor,  - je zakázané podávanie suchého chleba, presladených nápojov a nosenie jedla z jedálne do tried,  - o pitný režim detí v triedach sa starajú učiteľky, ktoré do tried prinášajú džbán s čajom alebo vodou. Každé dieťa má v umyvárke pohárik s pridelenou nálepkou, ktorý používa na pitný režim,  - ráno sa zisťuje presný počet stravníkov, aby sa mohla stanoviť spotreba potravín potrebná na prípravu jedál. Preto je nutné priviesť dieťa do MŠ do 800 hod.  - v prípade neskoršieho príchodu (napr. kvôli vyšetreniam u Dr.) je potrebné deň vopred o tom informovať učitelku na triede.  ***7.*** ***Pobyt detí vonku*** - Počas pobytu detí vonku sú učiteľky povinné zabezpečiť deťom plnohodnotnú organizovanú činnosť, venujú deťom zvýšenú pozornosť, dodržiavajú požiadavky bezpečnosti a ochrany ich zdravia v zmysle príslušných právnych noriem a pokynov riaditeľky školy,  - na pobyt von idú vždy dve učiteľky, alebo sa triedy združia, aby bol zabezpečený dostatočný dozor. V prípade výletu alebo exkurzie poverí riaditeľka podľa počtu detí aj inú osobu, ktorá bude vykonávať dozor,  - zaistiť upravenosť detí vzhľadom k bezpečnosti : zaviazať šnúrky na topánkach, zapnúť topánky, odstrániť šnúrky pri krku, kontroľovať čiapky,..  - pri pobyte na dvore MŠ sú povinné učiteľky skontroľovať bezpečnosť terénu, v ktorom sa budú deti nachádzať. V prípade potreby si pripravia pomôcky a športové náčinie, ktoré následne po ukončení pobytu pozbierajú a odložia na patričné miesto. Odkladanie hojdačiek budú konzultovať s upratovačkami. Pre potrebu zachovania pitného režimu si učiteľky pripravia poháriky z tried a vodu im pripravia upratovačky,  - učiteľky sú povinné poučiť deti o nástrahách a nebezpečenstve na cestách. Hovoriť s nimi o pravidlách, ktoré musia ako chodci dodržiavať. Pokiaľ je naplánovaná vychádzka na cestu prvej triedy, musia sa u detí použiť reflexné vesty (aspoň prvé a posledné deti) a učiteľka musí mať pri sebe dopravnú pomôcku ,,značenie STOP“,  - vychádzky realizovať do známeho, alebo už prevereného terénu,  - časový rozvrh výletu, exkurzie prispôsobiť dennému režimu školy (čas na jedlo, oddych, presúvanie sa). Náročnosť výletu prispôsobiť veku detí, vytvoriť plán výletu, informovať zriaďovateľa a získať súhlas zákonných zástupcov,  - prípadné poranenie učiteľka ošetrí a následne zapíše do zošita malých úrazov. V prípade veľkých poranení informuje riaditeľku a zároveň sa snaží poskytnúť dieťaťu prvú pomoc.  ***8.Organizácia v spálni*** - Počas popoludňajšieho odpočinku v spálni dbá učiteľka na to, aby mali deti primerané oblečenie (pyžamo). Zabezpečí pravidelné vetranie spálne, ktoré neohrozí zdravie detí,  - od odpočívajúcich detí neodchádza a individuálne pristupuje k deťom, ktoré nepociťujú potrebu spánku. Odpočinok sa realizuje v závislosti od potrieb detí s minimálnym trvaním 30 minút,  - lehátka musia byť od seba oddelené, položenie vankúšov je striedavé (aby deti neboli tvárou v tvár). Deti sa počas roka nepremiestňujú a každý piatok si berú pyžamká domov oprať,  - je zakázané používanie plienok, fľašiek a cumľov,  - deťom najstaršej vekovej skupiny sa obedňajší odpočinok po polroku skracuje. V poobedňajších hodinách sa v 1. a 2. triede realizujú záujmové krúžky, ktoré ale začínajú minimálne pol hodiny po odpočinku detí v ležatej polohe,  - pokiaľ je dieťa prihlásené len na poldenný pobyt v MŠ, učiteľka čaká s dieťaťom v triede na rodiča, ktorému ho odovzdá.  ***9. Iné povinnosti učiteliek*** - sústavná kontrola počtu detí, - vyžadovanie povolenia odchodu z triedy (do šatne, umyvárky na WC), - zabezpečiť uloženie nebezpečných pomôcok a predmetov pred deťmi,  - dbať na bezpečnostné opatrenia pri manipulácii s predmetmi a pomôckami tak, aby nedošlo k poraneniam, - po použití elektrospotrebičov zaistiť el.zásuvky detskou poistkou, - minimalizovať používanie nebezpečných predmetov ako sú zápalky, sviečky, prskavky a dodržiavať BOZP a PO, - vysvetľovať deťom možné nebezpečenstvo pri žutí žuvačky, cukríkov, vkladaní drobných predmetov do úst, uší. Nosenie žuvačiek a drobných predmety je zakázané, - so znalosťou osobnostních charakteristých detí a povahy vykonávaných činností primerane tlmiť agresivitu u detí, - drobné poranenia ošetriť a vždy zapísať do zošita drobných úrazov. Veľké úrazy nahlásiť a prediskutovať s rodičom.  ***9.Úsporný režim chodu MŠ***  Z dôvodu šetrenia finančných prostriedkov v prípade nízkej dochádzky detí do MŠ z dôvodu zvýšenej chorobnosti, riaditeľka môže rozhodnúť o spájaní tried v jednotlivých pavilónoch. Nadbytok zamestnancov v takomto prípade riaditeľka rieši udelením náhradného voľna alebo čerpaním dovolenky.  ***10.Vykonávanie pedagogickej praxe v MŠ***  Študentky stredných a vysokých škôl, ktoré majú záujem o vykonávanie pedagogickej praxe počas školského roka, sa hlásia u riaditeľky MŠ. Pedagogickú prax budú môcť v MŠ Hruštín vykonávať len po dôkladnom prehodnotení situácie. Cudzie osoby majú zakázaný vstup do priestorov MŠ, povolené je to len po dohode s riaditeľkou.  Riaditeľka MŠ: - poučí študentky o BOZP na pracovisku, o čom vypracuje písomný záznam s podpismi poučených, - oboznámi študentky so Školským poriadkom MŠ a školskou dokumentáciou, - zaradí študentky do tried a pridelí im učitelku, pod ktorej dozorom budú vykonávať svoju študentskú prax.  **Podmienky na zaistenie bezpečnosti a ochrany zdravia detí a ich ochrany pred sociálno-patologickými javmi, diskrimináciou alebo násilím**  V starostlivosti o zdravie, hygienu a bezpečnosť detí sa pracovníci MŠ riadia všeobecne záväznými právnymi predpismi, najmä vyhláškou č. 541/2021 Z.z. o materskej škole, §132 až 135 a §170 až 175 Zákonníka práce, zákonom Národnej rady SR č.124/2006 Z.z. o bezpečnosti a ochrane zdravia pri práci, § 422 Občianského zákonníka, zákonom Národnej rady SR č. 576/2004 Z. z. o zdravotnej starostlivosti, zákonom NR SR 126/2006 Z.z. o verejnom zdravotníctve, pracovným poriadkom a internými pokynmi riaditeľky MŠ.  Podľa § 24 ods. 6 zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov môže byť v MŠ umiestnené len dieťa, ktoré:   * je spôsobilé na pobyt v kolektíve * neprejavuje príznaky prenosného ochorenia * nemá nariadené karanténne opatrenie.   Na vychádzke nemôže mať pedagogický zamestnanec viac ako 21 detí od štyroch do piatich rokov alebo 22 detí starších ako päť rokov. S triedou s deťmi od troch do štyroch rokov sa uskutočňuje vychádzka detí vždy za prítomnosti dvoch zamestnancov.  Pedagogický zamestnanec môže odmietnuť prevzatie dieťaťa ak zistí, že jeho zdravotný stav nie je vhodný na prijatie do MŠ. Ak dieťa počas dňa ochorie, pedagogický zamestnanec zabezpečí jeho izoláciu od ostatných detí a informuje zákonného zástupcu dieťaťa.  Na prevzatie svojho dieťaťa z MŠ môže zákonný zástupca písomne splnomocniť svoje dieťa staršie ako desať rokov, alebo inú osobu. V prípade splnomocnenia mladšej osoby (10-18 rokov) zákonný zástupca vypíše vyhlásenie o prevzatí všetkej zodpovednosti.  Za dodržiavanie hygienických predpisov v priestoroch MŠ a ochranu zdravia detí zodpovedajú aj prevádzkoví pracovníci a to v rozsahu im určenej pracovnej náplne.  **Ochrana detí a zamestnancov MŠ počas obdobia šírenia pandemického ochorenia COVID-19**   * V prípade zhoršenia situácie, ktorá sa týka pandemického ochorenia na COVID – 19 a nariadení MŠVVaŠ SR sa po dohode so zriaďovateľom môže čas prevádzky skrátiť. * Dieťa od rodičov preberá učiteľka, ktorá pred tým vykoná ,,ranný filter“, tzn. kontrolu dieťaťa a jeho zdravotného stavu. Odmeria dieťaťu teplotu bezdotykovým teplomerom (povolená teplota je 37,2st.), skontroluje pohľadom, či dieťa nevykazuje nejaké prejavy ochorenia (výtok z nosa, z oči, začervenané oči, kašeľ,..) V prípade podozrenia na ochorenie učiteľka neprevezme dieťa od rodiča. * Rodič pri prvom príchode do MŠ odovzdá učiteľke vyhlásenie o bezinfekčnosti – toto vyhlásenie odovzdáva vždy, ak je dieťa doma viac ako 3-7 po sebe nasledujúce dni. * Rodič je povinný informovať riaditeľku MŠ o zmene zdravotného stavu dieťaťa a v prípade podozrenia alebo ochorenia na COVID – 19. * Do šatne majú prístup len rodičia a osoby, ktoré sprevádzajú dieťa. Vstup je povolený len s prekrytými dýchacími cestami – s rúškom. Pri vstupe si každý musí vydezinfikovať ruky dezinfekčným prostriedkom a v priestoroch šatne sa zdržiavať čo najkratší čas, dodržiavať odstup od ostatných. Dodržiavať pravidlo R-O-R ...rúško – odstup – ruky. Deti nepoužívajú rúška. V prípade zhoršenia situácie sa bude postupovať podľa nariadení. * Je zakázané nosiť hračky a iné predmety z domu. * Namiesto uterákov budú používané dávkovače papierových utierok a dávkovače tekutého mydla. Deti budú vedené k dodržiavaniu hygienických zásad, častému a precíznemu umývaniu rúk. V každej triede bude aj dezinfekčný prostriedok na ruky. Deti budú používať poznačené poháriky na pitný režim. Dezinfekcia WC, umyvárok a dotykových plôch (stoly, stoličky, kľučky, vypínače, madlá) sa bude robiť podľa nariadení. * Príbory pre žiakov ZŠ budú zabalené do papierovej servítky, deti si nebudú nenaberať samostatne šaláty a vodu. Po ich odchode budú dezinfikované stoly. * Počas školského roka je odporučené čo najviac času tráviť v exteriéri, pokiaľ to budú poveternostné podmienky umožňovať. Ak budú sprísnené opatrenia, budú zrušené spoločné športové akcie, organizácia výletov, exkurzií a otvorených hodín. Nebudú sa realizovať ani besiedky a akcie, na ktorých by bolo združovanie viacerých osôb. * Deti nenosia rúško, personál musí mať prekryté horné dýchacie cesty. Zmení sa to len v prípade sprísnených nariadení. * Pedagogickú prax budú môcť študentky v MŠ Hruštín vykonávať len po dôkladnom prehodnotení situácie. * Cudzie osoby majú zakázaný vstup do priestorov MŠ, povolené je to len po dohode s riaditeľkou. V prípade návštevy cudzích osôb sú tieto osoby povinné vyplniť tlačivo o návšteve MŠ.   **Ochrana spoločného a osobného majetku**  Vchod do MŠ je zabezpečený bezpečnostným zariadením a externým kamerovým systémom. Kľúč od budovy vlastní riaditeľka školy, upratovačka a vedúca ŠJ. Ráno budovu odomkne upratovačka. V priebehu prevádzky MŠ za uzamknutie budovy zodpovedá upratovačka, učiteľka alebo riaditeľkou poverená osoba. V budove je bez sprievodcu pracovníka MŠ zakázaný akýkoľvek pohyb cudzej osoby. Bezpečnostného technika a Inšpektorát bezpečnosti práce sprevádza po budove MŠ upratovačka, alebo riaditeľkou poverená osoba.  Vetranie miestností na prízemí sa uskutočňuje len za prítomnosti pracovníka MŠ. Pri odchode z triedy je učiteľka povinná prekontrolovať uzatvorenie okien, zhasnutie svetiel a uzatvorenie vodovodných kohútikov. Jednotliví pracovníci zodpovedajú za inventár v rozsahu uvedenom v zmluve o hmotnej zodpovednosti, ktorá je s pracovníkom uzatvorená písomne. Ďalšie práva a povinnosti súvisiace s ochranou majetku si pracovníci plnia v zmysle pracovnej náplne.  Osobné veci si zamestnanci MŠ odkladajú na uzamykateľné miesto a po ukončení prevádzky všetky priestory skontrolujú a uzamknú upratovačka a riaditeľka. |
|  |
| **ORGANIZÁCIA ŠKOLSKÉHO ROKU 2023/2024**   * Školský rok sa začína 1. septembra a končí sa 31. augusta nasledujúceho kalendárneho roka. * Školský rok sa člení na obdobie školského vyučovania, po ktorého skončení   nasleduje obdobie školských prázdnin; školské prázdniny môžu byť aj v období školského vyučovania. Termíny školských prázdnin sa nevzťahujú na materské školy.   * Obdobie školského vyučovania sa končí 30. júna príslušného kalendárneho roka;   po ňom nasledujúce obdobie školských prázdnin, ktoré sa končí 31. augusta príslušného kalendárneho roka.   * Obdobie školského vyučovania sa člení na školské polroky. Prvý školský polrok   sa končí 31. januára príslušného kalendárneho roka a druhý školský polrok sa končí  30. júna príslušného kalendárneho roka.  ***Termíny školských prázdnin v školskom roku 2023/2024***   |  |  |  |  | | --- | --- | --- | --- | | **Prázdniny** | **Posledný deň  vyučovania pred  začiatkom prázdnin** | **Termín prázdnin** | **Začiatok vyučovania  po prázdninách** | | Jesenné | 27.október 2023 (piatok) | 30.október 2023 - 31.október | 2.november 2023 (štvrtok) | | vianočné | 22.december 2023 (piatok) | 23.december 2023 -7.január 2024 | 8.január 2024 (pondelok) | | Jarné | 16.február 2024 (piatok) | 19.február  - 23. február 2024 | 26.február 2024 (pondelok) | | veľkonočné | 27.marec 2024 (streda) | 28.marec - 2.apríl 2024 | 3.apríl 2024 (streda) | | Letné | 28.jún 2024 (piatok) | 1.júl  - 31.august 2024 | 2.september 2024 (pondelok) |   V prípade zmien v právnych predpisoch, vydaní nových usmernení, pokynov zriaďovateľa alebo na základe zistení Štátnej školskej inšpekcie sa budú časti Školského poriadku meniť, doplňovať alebo vypúšťať. Bude sa to realizovať formou dodatkov.  Dodatok je možné vypracovať kedykoľvek v priebehu roka.  Ak sa bude vydávať nový školský poriadok, vykoná sa to tzv. derogačnou klauzulou, na základe ktorej sa ruší predchádzajúci školský poriadok.  **Zdroje:**  Zákon č. 71/1967 Zb. Správny poriadok  Zákon č. 311/2001 Z. z. Zákonník práce  Zákon č. 596/2003 Z. z. o štátnej správe v školstve a školskej samospráve a o zmene a doplnení  niektorých zákonov v znení neskorších predpisov  Zákon č. 355/2007 Z. z. o ochrane verejného zdravia a o zmene a doplnení niektorých zákonov  v znení neskorších predpisov  Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých  zákonov v znení neskorších predpisov  Vyhláška Ministerstva zdravotníctva Slovenskej republiky č. 527/2007 Z. z. podrobnostiach  o požiadavkách na zariadenia pre deti a mládež  Vyhláška Ministerstva zdravotníctva Slovenskej republiky č. 526/2007 Z. z., ktorou sa ustanovujú  podrobnosti o požiadavkách na zotavovacie podujatia  Vyhláška Ministerstva školstva Slovenskej republiky č. 306/2008 Z. z. o materskej škole v znení  neskorších predpisov  V Hruštíne 29.08. 2023 …………………………………..  Bc.Marcela Očkajáková  riaditeľka MŠ |
|  |
|  |
|  |